Den lokale TV-kanalen TK-TV innstilte sine sendinger i 1995 pga. økonomiske problemer. Student-TV-en sto dermed uten sendemulighet. Det tok imidlertid bare to dager før man igjen var igang med sendingene, denne gang kun på kabelnettet ved hjelp av modulatoren på Leangen Travbane. I april 1995 gjenoppsto gamle TK-TV fra asken som TV-Trondheim, så Student-TV-en kunne igjen sende på luftantenne.